ବ୍ରହ୍ମପୁର, ସେପ୍ଟେମ୍ବର ୧୭(ଲୋକାଲ ୱାୟାର): କରୋନା ଯୋଗୁଁ ଗଞ୍ଜାମ ଜିଲ୍ଲାରେ ଅଗଷ୍ଟ ମାସରେ ଦୈନିକ ହାରାହାରି ୩ ଜଣଙ୍କର ମୃତ୍ଯୁ ହୋଇଥିବା ବେଳେ ଗତ ଏକ ସପ୍ତାହ ମଧ୍ୟରେ ଜିଲ୍ଲାରେ କେବଳ ଦୁଇଟି ମୃତ୍ଯୁ ହୋଇଥିବାର ରେକର୍ଡ କରାଯାଇଛି ।
ମିଳିଥିବା ସୂଚନା ଅନୁସାରେ ଗଞ୍ଜାମ ଜିଲ୍ଲାରେ ଅଗଷ୍ଟ ମାସ କରୋନା ଯୋଗୁଁ ୯୬ ଜଣଙ୍କର ମୃତ୍ଯୁ ହୋଇଥିବା ବେଳେ ଚଳିତ ମାସ ପ୍ରଥମ ଦଶ ଦିନରେ ୨୩ ଜଣଙ୍କର ମୃତ୍ଯୁ ହୋଇଛି ।
ଏ ବାବଦରେ ଜିଲ୍ଲାପାଳ ବିଜୟ ଅମୃତା କୁଲାଙ୍ଗେ, ରୋଗୀମାନଙ୍କୁ ଶୀଘ୍ର ଚିହ୍ନଟ କରାଯିବା ଏବଂ ପ୍ଲାଜମା ଥେରାପି ଚିକିତ୍ସା ଦ୍ୱାରା କୋଭିଡ ମୃତୁ୍ୟ ସଂଖ୍ୟା ହ୍ରାସ ପାଇଥାଇପାରେ ।
ସେ ଆହୁରି ମଧ୍ୟ କହିଛନ୍ତି ଜିଲ୍ଲାର ତିନୋଟି କୋଭିଡ ଡାକ୍ତରଖାନାରେ ୨୧୫ ଜଣ କୋଭିଡ ରୋଗୀଙ୍କୁ ୨୮୯ ୟୁନିଟ୍ ପ୍ଲାଜମା ଦିଆଯାଉଛି । ଜଣେ ଜଣେ ରୋଗୀ ଦୁଇ ୟୁନିଟ୍ ପ୍ଲାଜମା ବ୍ୟବହାର କରୁଛନ୍ତି । ଜିଲ୍ଲାରେ ଲୋକଙ୍କ ମଧ୍ୟରେ ଅମ୍ଲଜାନ୍ ଯାଞ୍ଚ ଯୋଗୁ ବେଳେ ଶୀଘ୍ର ସନ୍ଦିଗ୍ଧ ରୋଗୀ ଚିହ୍ନଟ ହୋଇ ପାରିଛନ୍ତି ।
ମିଳିଥିବା ସୂଚନା ଅନୁସାରେ ଜିଲ୍ଲାରେ କୋଭିଡ ପଜିଟିଭ୍ ସଂଖ୍ୟା କମୁଥିବା ବେଳେ ମୃତ୍ଯୁ ସଂଖ୍ୟା ମଧ୍ୟ କମିଛି । ବୁଧବାର ସୁଦ୍ଧା ଜିଲ୍ଲାରେ ମୋଟ କରୋନା ଆକ୍ଟିଭ୍ ରୋଗୀଙ୍କ ସଂଖ୍ୟା ୩୩୫ରେ ପହଞ୍ଚିଛି ।
